ET Euroopa Liidu Teataja C 244/19

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike leiukohtade ainuõiguslike uurimislubade ehk nn Languedoci loa ja Plaines du Languedoci loa taotluste kohta)

(EMPs kohaldatav tekst)

(2008/C 244/06)

19. aprillil 2007, parandatult 16. mail 2008 esitas ettevõtja Languedoc Petroleum Development Ltd, kelle registrijärgne aadress on Wembley Point, 1 Harrow Road, Wembley, Middlesex HA9 6DE, Ühendkuningriik, viieaastane ainuõigusliku uurimisloa (nn Languedoci luba) taotluse, et uurida vedelate ja gaasiliste süsivesinike leiukohti osaliselt Aude'i ja osaliselt Hérault' departemangus asuval ligikaudu 2 348 ruutkilomeetri suurusel alal.

28. jaanuaril 2008 esitas ettevõtja Lundin International SA, kelle registrijärgne aadress on Maclaunay, F-51210 Montmirail, viieaastane ainuõigusliku uurimisloa (nn Plaines du Languedoci luba) taotluse, et uurida vedelate ja gaasiliste süsivesinike leiukohti samal alal, mida hõlmab Languedoci loa taotlus.

Need load kehtivad järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Punkt Pikkuskraad Laiuskraad A 1,30 kraadi idapikkust 48,40 kraadi põhjalaiust B 0,90 kraadi idapikkust 48,40 kraadi põhjalaiust C 0,90 kraadi idapikkust 48,30 kraadi põhjalaiust D 0,60 kraadi idapikkust 48,30 kraadi põhjalaiust E 0,60 kraadi idapikkust 48,20 kraadi põhjalaiust F 0,40 kraadi idapikkust 48,20 kraadi põhjalaiust G 0,40 kraadi idapikkust 47,90 kraadi põhjalaiust

Punkt H: paralleeli 47,90 kraadi põhjalaiust lõikumispunkt Vahemere rannikuga.

Punkt I: meridiaani 1,30 kraadi idapikkust lõikumispunkt Vahemere rannikuga.

Punktide H ja I vahel: lõikumispunkt Vahemere rannikuga.

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad vastama tingimustele, mis on kindlaks määratud ministri 2. juuni 2006. aasta määruse nr 2006-648 (kaevandamise ja maa-aluse ladustamise õiguse kohta) artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises Prantsusmaal süsivesinike kaevandamisõiguse saamise kohta” ( Euroopa Ühenduste Teataja C 374, 30.12.1994, lk 11) ning kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused esitatakse kaevandamisküsimustega tegelevale ministrile allpool esitatud aadressil.

Otsused esialgse taotluse ja konkureerivate taotluste kohta vastavalt ministri eespool osutatud määruse artiklis 6 määratletud kaevandamisloa andmise kriteeriumidele võetakse vastu hiljemalt 1. oktoobriks 2009.

Tingimused ja nõuded tegevuse ja selle peatamise kohta

Taotlejatel palutakse lähtuda kaevandamisseaduse artiklitest 79 ja 79.1 ning ministri 2. juuni 2006. aasta määrusest nr 2006-649, milles käsitletakse kaevandamist, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Täiendavat teavet võib saada ökoloogia-, energia-, territooriumi planeerimise ja säästva arengu ministeeriumist (energia- ja kliimaosakond, energiatalitus SD2, süsivesinike otsimise ja tootmise büroo) (ministère de l'écologie, de l'énergie, de l'aménagement du territoire et du développement durable (direction générale de l'énergie et du climat, direction de l'énergie, SD2, bureau exploration et production des hydrocarbures)), aadressil: 41, boulevard Vincent Auriol, Télédoc 133, F-75703 Paris Cedex 13 (telefon: (33) 144 97 23 02, faks: (33) 144 97 05 70).

Eespool osutatud õigusaktidega saab tutvuda Légifrance'i veebilehel, mille aadress on:

http://www.legifrance.gouv.fr

(1) ELT L 164, 30.6.1994, lk 3.